b'\n_START_ARTICLE_\nBrooke Abel\n_START_PARAGRAPH_\nBrooke Abel (15. helmikuuta 1988 Northridge, Kalifornia) on yhdysvaltalainen taitouimari, joka edusti Yhdysvaltoja Pekingin kes\xc3\xa4olympialaisten taitouinnissa vuonna 2008._NEWLINE_Vuonna 2006 Abel oli ainoa taitouimari, joka edusti maataan sek\xc3\xa4 aikuisten ett\xc3\xa4 nuorten maajoukkueissa. Tuona vuonna h\xc3\xa4n voitti Yhdysvaltain nuorten mestaruuden sek\xc3\xa4 yksil\xc3\xb6uinnissa, pariuinnissa ett\xc3\xa4 joukkuekilpailussa. Vuoden 2007 uinnin MM-kisoissa h\xc3\xa4n voitti Yhdysvaltain joukkueessa yhdistetyss\xc3\xa4 vapaaohjelmassa (combo) pronssia. Pekingin olympialaisissa Yhdysvaltain joukkue sijoittui viidenneksi.'